**ΔΗΜΟΤΙΚΗ 06-12-2024**

**ΕΠΙΧΕΙΡΗΣΗ**

**ΥΔΡΕΥΣΗΣ**

**ΑΠΟΧΕΤΕΥΣΗΣ**

**ΝΑΥΠΛΙΕΩΝ**

 **ΔΕΛΤΙΟ ΤΥΠΟΥ**

**ΑΝΑΚΟΙΝΩΣΗ ΚΑΤΑΛΛΗΛΟΤΗΤΑΣ ΝΕΡΟΥ – ΔΗΜΟΣ ΝΑΥΠΛΙΕΩΝ**

Μετά από συνεχείς ελέγχους και ρυθμίσεις τις τελευταίες δύο εβδομάδες στο δίκτυο ύδρευσης, η Δ.Ε.Υ.Α. Ναυπλιέων, στα πλαίσια της υπεύθυνης ενημέρωσης των κατοίκων του Δήμου Ναυπλιέων σχετικά με την ποιότητα του παρεχόμενου νερού στις βρύσες των καταναλωτών, ενημερώνει αναλυτικά για την καταλληλότητά του, για κάθε Δημοτική Ενότητα και Τοπική Κοινότητα ξεχωριστά. Συγκεκριμένα:

**Δ.ΕΝΟΤΗΤΑ ΝΑΥΠΛΙΟΥ**

Σε όλο το δίκτυο της Δ.Ε. Ναυπλίου (Δ.Κ. Ναυπλίου, Τ.Κ. Άριας, Τ.Κ. Λευκακίων και Τ.Κ. Πυργιώτικων) το παρεχόμενο νερό, προερχόμενο αποκλειστικά από της πηγές της Λέρνης, βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

**Δ.ΕΝΟΤΗΤΑ ΜΙΔΕΑΣ**

Στο σύνολο του δικτύου της Δ.Ε. Μιδέας (Δ.Κ. Αγίας Τριάδας, Τ.Κ. Ανυφίου, Τ.Κ. Αραχναίου, Τ.Κ. Ηραίου, Τ.Κ. Μάνεση, Τ.Κ. Παναριτίου και Τ.Κ. Πουλλακίδας) που υδροδοτούνται μέσω της Δ.Ε.Υ.Α. Άργους – Μυκηνών, το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

Στο δίκτυο της Τ.Κ. Αργολικού που υδρεύεται μέσω της δεξαμενής του Προφ. Ηλία, το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

Στο δίκτυο της Τ.Κ. Μιδέας που υδρεύεται από την τοπική γεώτρηση, επίσης το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

**Δ.ΕΝΟΤΗΤΑ ΝΕΑΣ ΤΙΡΥΝΘΑΣ**

Σε όλο το δίκτυο της Δ.Ε. Νέας Τίρυνθας (Δ.Κ. Νέας Τίρυνθας, Τ.Κ. Αγίου Αδριανού και Τ.Κ. Νέου Ροεϊνού) που υδροδοτείται από την δεξαμενή του Προφ. Ηλία (η Τ.Κ. Ροεϊνού σε μίξη με το νερό της τοπικής γεώτρησης), το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

**Δ.ΕΝΟΤΗΤΑ ΑΣΙΝΗΣ**

Στις Δ.Κ. Τολού, Τ.Κ. Ασίνης και Τ.Κ. Δρεπάνου της Δ.Ε. Ασίνης που υδροδοτούνται από την δεξαμενή του Προφ. Ηλία, το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

Στο δίκτυο του Οικισμού Κάντιας της Τ.Κ. Ιρίων που υδρεύεται από την Μονάδα Αντίστροφης Ώσμωσης (Αφαλάτωση) της γεώτρησης Πηγαδάκι της Κάντιας, το παρεχόμενο νερό βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

Στο υπόλοιπο δίκτυο της Τ.Κ. Ιρίων (Οικισμοί Ιρίων και Παραλίας Ιρίων) που υδρεύονται από τοπικές γεωτρήσεις, το παρεχόμενο νερό βρίσκεται εκτός των ορίων που ορίζει η Νομοθεσία για το Νερό Ανθρώπινης Κατανάλωσης, με υπερβάσεις της Ηλεκτρικής Αγωγιμότητας και των Χλωριούχων.

Στα δίκτυα των οικισμών Άνω Καρνεζέϊκα, Καρνεζέϊκα, Καναπίτσα και Σταυροπόδι της Τ.Κ. Καρνεζέϊκων, το παρεχόμενο από τοπικές γεωτρήσεις νερό, βρίσκεται εντός των ορίων που ορίζει η Νομοθεσία για το Νερό Ανθρώπινης Κατανάλωσης.

**Συμπερασματικά, σε όλο το δίκτυο ύδρευσης του Δήμου Ναυπλιέων, σε όλες τις Δημοτικές Ενότητες και τις συμπεριλαμβανόμενες Δημοτικές και Τοπικές Κοινότητες, -εκτός των οικισμών Ιρίων και Παραλίας Ιρίων της Τ.Κ. Ιρίων της Δ.Ε. Ασίνης-, το παρεχόμενο νερό βρίσκεται εντός των ορίων καθορίζονται στην Υπουργική Απόφαση Δ1 (δ)/ΓΠ οικ. 27829/ ΦΕΚ 3525 Β/25-5-2023, που αφορά στην ποιότητα του νερού ανθρώπινης κατανάλωσης.**

**Επομένως σύμφωνα με τα ανωτέρω , το νερό είναι κατάλληλο για κάθε χρήση (πόσιμο, παρασκευή φαγητού, προσωπική υγιεινή, κ.λ.π.)**

Η Δ.Ε.Υ.Α.Ν. δεσμεύεται για την άμεση ενημέρωση των καταναλωτών για οποιαδήποτε αλλαγή στην ποιότητα του νερού στο δίκτυό της

**Από τη Δ.Ε.Υ.Α.Ν.**